কোভিড: একদিনে সর্বোচ্চ শনাক্ত, মারা গেছেন আরো ১৯৯ জন
বাংলাদেশে গত ২৪ ঘণ্টায় ১১ হাজার ৬৫১ জন নতুন করোনাভাইরাস আক্রান্ত রোগী শনাক্ত হয়েছেন, যা মহামারি শুরুর পর থেকে এ যাবতকালে সর্বোচ্চ শনাক্ত সংখ্যা।
এর আগে একদিনে সর্বোচ্চ সংখ্যক কোভিড-১৯ আক্রান্ত রোগী শনাক্ত হয়েছিল গত ৬ই জুলাই।
গত ২৪ ঘণ্টায় কোভিড-১৯ আক্রান্ত হয়ে মারা গেছেন আরও ১৯৯ জনের।
স্বাস্থ্য অধিদপ্তরের সর্বশেষ তথ্যে জানা যাচ্ছে, গত একদিনে নমুনা পরীক্ষার বিপরীতে রোগী শনাক্তের হার ৩১ দশমিক ৬২ শতাংশে পৌঁছেছে।
গত ২৪ ঘণ্টায় মারা যাওয়া ব্যক্তিদের মধ্যে সর্বোচ্চ ৬৫ জন মারা গেছেন ঢাকা বিভাগে।
খুলনা বিভাগে মারা গেছেন ৫৫ জন।
এছাড়া চট্টগ্রাম বিভাগে ৩৭ জন, রাজশাহী বিভাগে ১৫ জন, ময়মনসিংহে ১০জন এবং রংপুরে মারা গেছেন ৯জন।
সিলেটে পাঁচজনএবং বরিশাল বিভাগে তিনজন মারা গেছেন।
গত ২৪ ঘণ্টায় দেশে মোট ৩৬হাজার ৮৫০ জনের নমুনা পরীক্ষা করা হয়।
দেশে এ পর্যন্ত মোট শনাক্ত রোগীর সংখ্যা ৯ লাখ ৮৯ হাজার ২১৯।
মোট মারা গেছেন ১৫ হাজার ৭৯২ জনের।
বাংলাদেশ সরকারের একটি গবেষণায় জানা গেছে যে এখন সংক্রমণের ৮০ শতাংশই ভারতে প্রথমে শনাক্ত হওয়া ডেল্টা ভ্যারিয়্যান্ট দ্বারা ঘটছে।
এমন প্রেক্ষাপটে ১লা জুলাই থেকে আরোপ করা এক সপ্তাহের 'কঠোর লকডাউন' আরও এক সপ্তাহ বাড়ানো হয়েছে, যা ১৪ই জুলাই পর্যন্ত চলবে।

বাংলাদেশে গত ২৪ ঘণ্টায় ১১ হাজার ৬৫১ জন নতুন করোনাভাইরাস আক্রান্ত রোগী শনাক্ত হয়েছেন, যা মহামারি শুরুর পর থেকে এ যাবতকালে সর্বোচ্চ শনাক্ত সংখ্যা।